Какви са видовете стерилизатори?
 На пазара се предлагат три основни вида стерилизатори : със студена вода електрически за микровълнова фурна Стерилизатор със студена вода За да използвате този начин на хигиенизиране, ви е необходим подходящ пластмасов съд с капак и специални таблетки/течност за стерилизация. Таблетките се разтварят в студена вода, в която се накисват всички бебешки принадлежности. Трябва да престоят там поне 15 минути . Обикновено разтворът осигурява стерилна среда до 24 часа и може да бъде използван многократно през този период. Предимства на този вид стерилизатори: осигуряват удобство по време на пътуване не изискват източник на от електрическа енергия с една таблетка получавате разтвор, който можете да използвате многократно през деня Недостатъци на този вид стерилизатори: използват се химикали, макар и безвредни понякога върху принадлежностите остава вкус, който може да бъде неприятен за част от бебетата Стерилизатор за микровълнова фурна Тези устройства не работят с химикали и последващо изплакване, а унищожават бактериите с пара . Представляват плътно затварящи се контейнери, в които се нареждат принадлежностите, а на дъното им се налива определено количество вода.  В тях не могат да се слагат метални предмети, както и някои видове пластмаси. Самият процес на стерилизация отнема от 2 до 8 минути в зависимост от мощността на микровълновата фурна, както и от характеристиките на съответния модел стерилизатор. Ако не отваряте капака, предметите вътре остават стерилни до 24 часа. Предимства на този вид стерилизатори: лесни са за използване не изискват допълнително оборудване или разходи не работят с химикали, а само с чиста вода не е необходимо последващо изплакване бърза стерилизация някои модели са направени така, че да могат да се използват и за микровълнова фурна, и за студена стерилизация Недостатъци на този вид стерилизатори: задължително е шишетата да не съдържат ВРА – вреден промишлен химикал, който се използва при производството на пластмасови изделия (от парата може да се освободи до повърхността на шишето, а не е безопасен за бебето) изделия от некачествена пластмаса могат да се стопят при загряването им в микровълнова фурна, затова винаги проверявайте дали съдът е подходящ за такъв тип употреба не можете да стерилизирате изделия от метал имат сравнително малък обем и се налага да стерилизирате по няколко пъти на ден Електрически стерилизатори Тези стерилизиращи уреди също не изискват химикали, а стерилизират само чрез пара. Разликата спрямо стерилизаторите за микровълнова фурна е, че имат самостоятелно устройство за нагряване .  За да работят, трябва просто да наредите принадлежностите, да налеете определено количество вода и да включите уреда в електрическата мрежа. Процесът отнема от 5 до 15 минути в зависимост от модела. При затворен капак принадлежностите могат да останат стерилни до 24 часа. Предимства на този вид стерилизатори: лесни за употреба не използват химикали не изискват допълнителни разходи и оборудване можете да стерилизирате почти всичко по-обемни са и можете да стерилизирате повече принадлежности и съдове наведнъж имат специални отделения за малки предмети като залъгалки, изкуствени зърна и др. някои модели имат допълнителни екстри – аларма при приключване на процеса; автоматично повторно стерилизиране на всеки няколко часа или след повторно затваряне на капака; сигнализация, че уредът е все още горещ; филтър за вода; функция за автоматично самоизключване и др. осигурява относителна независимост при пътуване , стига да имате достъп до електричество. Недостатъци на този вид стерилизатори: процесът на стерилизиране е малко по-дълъг вътрешността на устройството се нагрява и се налага да изчакате да изстине, за да можете безопасно да извадите предметите 

